Diari Oficial de la Generalitat Valenciana


Sumari del DOGV 7295, del 13-06-2014 (2014/5442)

RESOLUCIÓ de 10 de juny de 2014, de la Direcció General de Formació Professional i Ensenyances de Règim Especial, per la qual s'establix el procés de preinscripció i matriculació per al curs acadèmic 2014-2015 a les escoles oficials d'idiomes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7295

Data del DOGV
:   13-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5442


Data del document
:   10-06-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * ensenyament d'idiomes
    * examen

RESOLUCIÓ de 10 de juny de 2014, de la Direcció General de Formació Professional i Ensenyances de Règim Especial, per la qual s'establix el procés de preinscripció i matriculació per al curs acadèmic 2014-2015 a les escoles oficials d'idiomes de la Comunitat Valenciana. [2014/5442]  
La Llei Orgànica 8/2013, de 9 de desembre, per a la millora de la qualitat, en les seues seccions 47 i 48 de l'article únic, així com la Llei Orgànica 2/2006, de 3 de maig, d'Educació, en els seus articles 60 i 61, regulen les ensenyances d'idiomes de règim especial i establixen que estes ensenyances s'organitzaran en tres nivells: bàsic, intermedi i avançat. Estos nivells es correspondran, respectivament, amb els nivells A, B i C del Marc Europeu Comú de Referència per a les Llengües, que se subdividixen en els nivells A1, A2, B1, B2, C1 i C2. La secció 47.1 establix, a més, que les ensenyances del nivell bàsic tindran les característiques i l'organització que les administracions educatives determinen, i l'article 60.1 establix que les ensenyances d'idiomes corresponents als nivells intermedi i avançat seran impartides a les escoles oficials d'idiomes. Així mateix, d'acord amb el que preveu l'article 61.1, en la definició dels aspectes bàsics del currículum de les distintes llengües, han de determinar-se els efectes dels certificats acreditatius de la superació de les exigències acadèmiques corresponents als diferents nivells.  
  
El Reial Decret 1629/2006, de 29 de desembre, pel qual es fixen els aspectes bàsics del currículum de les ensenyances d'idiomes de règim especial regulades per la Llei Orgànica 2/2006, determina en la seua disposició final primera que el Reial Decret té caràcter bàsic, a excepció de la seua disposició addicional segona (BOE 04.01.2007).  
Respecte als currículums dels diferents nivells del Marc Europeu Comú de Referència per a les Llengües (MECR), se seguirà allò que disposa la normativa vigent de la Comunitat Valenciana.  
D'altra banda, com a desplegament del Decret 155/2007, del Consell, pel qual es regulen les ensenyances d'idiomes de règim especial en la Comunitat Valenciana i s'establix el currículum del nivell bàsic i del nivell intermedi (DOCV 24.09.2007), l'Orde de 31 de gener de 2008, de la Conselleria d'Educació, regula l'avaluació i promoció de les ensenyances d'idiomes de règim especial a la Comunitat Valenciana (DOCV 5706, 19.02.2008); al seu torn, l'Orde de 10 de març de 2008, de la Conselleria d'Educació, regula la prova de certificació de les ensenyances d'idiomes de règim especial a la Comunitat Valenciana (DOCV 5728, 26.03.2008).  
Per tot això, en virtut de les competències que m'atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport (DOCV 6929, 24.12.2012), resolc:  
  
DISPOSICIONS GENERALS  
  
1. Amb caràcter general, els ciutadans de qualsevol nacionalitat podran matricular-se en un idioma diferent de l'oficial del país on van realitzar la seua escolarització obligatòria.  
2. La matriculació en les ensenyances d'idiomes de règim especial que s'oferixen en les escoles oficials d'idiomes no pressuposa la inscripció per a la realització de la prova de certificació. Esta última haurà de realitzar-se en els termes que disposa l'article 3 de l'Orde de 10 de març de 2008, de la Conselleria d'Educació, per la qual es regula la prova de certificació de les ensenyances d'idiomes de règim especial en la Comunitat Valenciana. És responsabilitat de l'alumnat interessat la inscripció en les proves de certificació en els períodes establits per a això.  
  
3. Conforme a l'article 3, apartat 5, de l'Orde de 31 de gener 2008, per la qual es regula l'avaluació i promoció de les ensenyances de règim especial a la Comunitat, el currículum es podrà organitzar en mòduls diferenciats de les competències orals i competències escrites.  
  
4. L'alumnat que es matricule en cursos autoritzats per la conselleria amb competències en planificació escolar que s'organitzen per destreses, podrà obtindre una acreditació acadèmica de les competències superades que formarà part del seu expedient acadèmic, i que, per a poder promocionar al curs següent, en cap cas l'eximix de superar les quatre destreses que consten les proves de certificació del nivell corresponent.  
5. Tota l'oferta formativa de les escoles oficials d'idiomes de la Comunitat haurà de ser autoritzada per la conselleria amb competències en matèria d'educació, sent pública la duració en hores, taxa corresponent (segons la Llei 5/2013, de 23 de desembre, DOCV 7181, 27.12.2013) i requisits d'accés para cada un dels cursos.  
  
Primer. Condicions d'accés i preinscripció  
1. D'acord amb la legislació vigent, per a accedir a les ensenyances d'idiomes serà requisit imprescindible tindre setze anys complits l'any natural en què comença els estudis. Hi podran accedir, així mateix, els majors de catorze anys per a seguir les ensenyances d'un idioma diferent del de la primera llengua estrangera cursada en l'educació secundària obligatòria.  
2. El títol de Batxiller habilitarà per a accedir, seguint el procediment establit en la present resolució, a les ensenyances d'idiomes de nivell B1 de la primera llengua estrangera cursada en el Batxillerat; així mateix, podrà accedir al nivell B1 de valencià l'alumnat que, havent superat en els seus estudis de Batxillerat la matèria comuna Valencià: Llengua i Literatura I (1r) i Valencià: Llengua i Literatura II (2n), dispose del títol de Batxiller.  
L'alumnat que va finalitzar els estudis de Batxillerat, havent cursat anglés, francés, alemany o italià com a primera llengua estrangera amb anterioritat al curs acadèmic 2008-2009, podrà matricular-se en el segon curs de nivell bàsic (A2), a petició de l'interessat i sempre que existiren vacants en este nivell.  
3. El certificat del nivell A2 de l'idioma corresponent, obtingut després de la superació de la prova homologada regulada per l'Orde 20/2011, de 24 d'octubre, de la Conselleria d'Educació, Formació i Ocupació (DOCV 6646, 14.01.2010), habilitarà per a accedir, seguint el procediment establit en la present resolució, al primer curs de nivell B1 del dit idioma.  
4. L'alumnat que haja superat la prova dels nivells d'A2 i B1 en el Centre Universitari d'Idiomes a Distància (CUID) tindrà accés al primer curs de nivell B1 i al primer curs de nivell B2, respectivament (segons acord de 23 d'octubre 2012 de col·laboració entre la Universitat Nacional d'Educació a Distància ?UNED- i el Ministeri d'Educació, Cultura i Esport, amb validesa per a tot el territori nacional).  
  
5. L'alumnat que tinga el grau elemental i el mitjà de la Junta Qualificadora de Coneixements de Valencià (JQCV) podrà accedir al primer curs de nivell B2 i al nivell C2, respectivament, a les escoles oficials d'idiomes de la Comunitat Valenciana.  
6. Els diplomes d'Espanyol per a Estrangers dels nivells A2, B1 i B2 permeten accedir, respectivament, al primer curs del nivell B1, B2 i C1 d'espanyol de les escoles oficials d'idiomes, segons el Reial Decret 264/2008, de 22 de febrer, article 5 (BOE 62 de 12.03.2008).  
  
Segon. L'alumnat que desitge cursar estudis en alguna escola oficial d'idiomes de la Comunitat Valenciana, en el curs 2014-15  
1. Requerirà preinscripció en els supòsits següents:  
1.1. L'alumnat de nou ingrés.  
1.2. L'alumnat que, sense estar matriculat el curs acadèmic anterior a les escoles oficials d'idiomes, ha superat la prova de certificació per a l'obtenció del certificat de nivell A2, B1, B2 o C1 de l'idioma corresponent i desitja matricular-se per a continuar els seus estudis.  
  
1.3. L'alumnat que va renunciar a la seua matrícula amb anterioritat a la finalització del mes de gener sense presentar cap justificació, tal com disposa l'article 9.1 de l'Orde de 31 de gener de 2008, de la Conselleria d'Educació, per la qual es regula l'avaluació i promoció de les ensenyances d'idiomes de règim especial a la Comunitat Valenciana.  
  
1.4. L'alumnat que ha cursat el programa That's English! durant el curs anterior i desitge incorporar-se a la modalitat presencial, excepte aquells que han aprovat el mòdul 4 i 9 i han superat la prova de certificació dels nivells A2 i B1.  
1.5. L'alumnat matriculat en el curs anterior que, havent superat la prova de certificació de nivell B2, desitge continuar els seus estudis en el nivell C1.  
1.6. L'alumnat matriculat el curs anterior que, havent superat la prova de certificació de nivell C1, desitge continuar els seus estudis en el nivell C2.  
1.7. L'alumnat que va estar matriculat en el curs anterior en un o més idiomes i desitge iniciar els seus estudis en un nou idioma.  
1.8. L'alumnat que, sense estar matriculat el curs anterior, desitge continuar els seus estudis en un determinat idioma.  
1.9. L'alumnat que desitge realitzar la prova de nivell, segons allò que s'ha indicat a l'apartat quint de la present resolució.  
1.10. L'alumnat que desitge realitzar els estudis a l'escola oficial d'idiomes per mitjà de l'opció de formació del professorat i que no va participar en els cursos realitzats presencialment el curs 2013-2014.  
  
2. No requerirà preinscripció:  
2.1. L'alumnat que haja finalitzat a l'escola oficial d'idiomes el curs 2013-2014 els cursos presencials d'anglés (nivells A2 i B1) dirigits al professorat d'ensenyances no universitàries, en exercici a centres sostinguts amb fons públics, tant si han superat la prova de certificació com si no.  
2.2. L'alumnat matriculat en els primers cursos dels diferents nivells del MECR, en el curs 2013-2014, que promocionen als segons cursos del nivell corresponent.  
2.3. L'alumnat matriculat en el curs anterior que ha realitzat la prova de certificació corresponent de nivell A2, B1, tant si l'ha superada com si no.  
2.4. L'alumnat matriculat en el curs 2013-2014 en el nivell A2 en alguna escola oficial d'idiomes i que haja superat la prova homologada en el seu respectiu centre d'educació secundària o formació professional.  
2.5. L'alumnat matriculat en el curs anterior en les ensenyances de l'escola oficial d'idiomes, que per a realitzar la prova de certificació va presentar la renúncia condicionada a la seua matrícula oficial.  
2.6. L'alumnat matriculat en el curs anterior, en les ensenyances de l'escola oficial d'idiomes en els cursos finals de cada nivell que, sense haver renunciat ni haver perdut l'escolaritat, no es va inscriure en la seua corresponent prova de certificació.  
2.7. L'alumnat matriculat en el curs anterior en les ensenyances del programa That's English! que haja superat el mòdul 4 i 9 i la prova de certificació de nivell A2 i B1, respectivament, i desitge continuar els seus estudis en la modalitat presencial.  
  
Tercer. Procés de preinscripció  
1. Per a preinscriure's, segons el calendari que es contempla en la present resolució, l'alumnat presentarà la sol·licitud telemàticament. Es podrà presentar una sol·licitud per idioma i escola. Quedaran anul·lades les sol·licituds de preinscripció d'un mateix idioma en qualsevol dels casos següents:  
a) Sol·licituds per a ambdós torns: matí i vesprada.  
b) Sol·licituds per a més d'una escola oficial d'idiomes o aularis.  
c) Sol·licituds per a un curs i per a la prova de nivell simultàniament d'un mateix idioma.  
2. L'alumnat podrà preinscriure's en la prova de nivell, segons queda establit en l'article 17 de l'Orde 87/2013, de 20 de setembre, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana.  
3. En les aules adscrites o aularis de les escoles oficials d'idiomes actuals, només es podrà preinscriure l'alumnat dels nivells i idiomes autoritzats en estes.  
4. La fase de preinscripció estarà disponible en la pàgina web de la secció d'idiomes de la direcció general amb competències en ensenyances d'idiomes de règim especial: ?http://www.cece.gva.es/ocd/sedev/val/idiomas.htm- des de les 09.00 hores del dia 30 de juny de 2014 fins a les 15.00 hores del dia 18 de juliol de 2014, ambdós inclosos.  
5. Per a la formalització telemàtica de la preinscripció, cada escola oficial d'idiomes posarà a disposició dels usuaris que no disposen d'accés a Internet un o més terminals habilitats a este efecte.  
  
  
Quart. Procés de matriculació  
L'orde de matriculació serà el següent:  
1. Al llarg del mes de juny i juliol de 2014, segons el calendari que determine cada escola oficial d'idiomes, es matricularà l'alumnat que no requerix preinscripció:  
1.1. L'alumnat matriculat en els primers cursos dels diferents nivells del MECR, en el curs 2013-2014, que promocionen als segons cursos del nivell corresponent.  
1.2. L'alumnat matriculat en el curs anterior que ha realitzat la prova de certificació corresponent de nivell A2, B1, tant si l'ha superada com si no:  
- Els que l'hagen superada es podran matricular en el primer curs del nivell següent.  
- Els que no l'hagen superada podran repetir curs sempre que no hagen esgotat el nombre de convocatòries establides per nivell; en cas contrari, podran matricular-se en el període de vacants si n'hi haguera.  
  
1.3. L'alumnat matriculat en el curs anterior que ha realitzat la prova de certificació corresponent de nivell B2, C1 i C2 i que no l'haja superada, podrà repetir curs sempre que no haja esgotat el nombre de convocatòries establides per nivell.  
1.4. L'alumnat matriculat en el curs acadèmic 2013-2014 en cursos presencials d'anglés (nivells A2 i B1) dirigits al professorat d'ensenyances no universitàries, en exercici a centres sostinguts amb fons públics, tant si promociona com si no.  
1.5. L'alumnat matriculat en el curs 2013-2014 en el nivell A2 en alguna escola oficial d'idiomes i que haja superat la prova homologada en el seu respectiu centre d'educació secundària o formació professional, es matricularà en el primer curs de nivell B1.  
1.6. L'alumnat matriculat en el curs anterior en les ensenyances de l'escola oficial d'idiomes, que per a realitzar la prova de certificació va presentar la renúncia condicionada a la seua matrícula oficial i ha superat la prova, es matricularà en el 1r curs del nivell següent. En cas de no haver superat la dita prova, es matricularà després de la convocatòria extraordinària de setembre.  
1.7. L'alumnat matriculat en el curs anterior en les ensenyances de l'escola oficial d'idiomes en els cursos finals de cada nivell que, sense haver renunciat ni haver perdut l'escolaritat, no es va inscriure en la seua corresponent prova de certificació. Este alumnat es matricularà com a repetidor del curs on estiguera matriculat.  
1.8. L'alumnat matriculat en el curs anterior en les ensenyances del programa That's English! que haja superat el mòdul 4 i la prova de certificació de nivell A2, es matricularà en el primer curs de nivell B1 en la modalitat presencial, a la mateixa escola. L'alumnat que vullga continuar en el programa That's English es matricularà al setembre.  
  
1.9. L'alumnat matriculat en el curs anterior en les ensenyances del programa That's English! que haja superat el mòdul 9 i la prova de certificació de nivell B1, es matricularà en el primer curs de nivell B2 en la modalitat presencial, a la mateixa escola.  
2. En el mes de setembre de 2014, segons el calendari i el procediment que determine cada escola oficial d'idiomes, es matricularà el següent alumnat que tampoc requerix preinscripció:  
2.1. Després dels exàmens extraordinaris de setembre, l'alumnat matriculat en el curs anterior en les ensenyances de 1r de nivell A2, 1r de nivell B1, 1r de nivell B2, es matricularà en el curs a què accedix, o en el curs que repetix, com a resultat dels dits exàmens. De la mateixa manera, l'alumnat que va realitzar la renúncia condicionada per a presentar-se a la prova de certificació i no la va superar, també es matricularà en el mateix mes.  
2.2. L'alumnat matriculat en el curs anterior en les ensenyances de l'escola oficial d'idiomes on li va ser acceptada la renúncia a la matrícula oficial per causa degudament justificada, tal com establix l'article 9.2 de l'Orde de 31 de gener de 2008.   
2.3. L'alumnat matriculat l'any anterior en les ensenyances d'una altra escola oficial d'idiomes que sol·licite trasllat d'expedient. Este alumnat haurà d'acreditar, en el moment de formalitzar la seua matrícula, la seua situació acadèmica, per mitjà d'un certificat acadèmic de notes, expedit per l'escola oficial d'idiomes de procedència. En cas de detectar-se duplicitat en dos escoles oficials d'idiomes es procedirà a l'anul·lació d'ambdós matrícules.  
3. Finalment, es matricularà al setembre de 2014 l'alumnat amb preinscripció:  
3.1. L'alumnat que va realitzar la preinscripció utilitzant l'opció de formació del professorat i ha realitzat la prova de nivell.  
3.2. L'alumnat amb preinscripció (punt 1 de l'apartat segon), segons l'orde resultant del sorteig corresponent, en els idiomes i nivells que siguen procedents.  
4. Finalment, una vegada determinades les vacants existents, es procedirà a la seua adjudicació fins l'esgotament de les places escolars disponibles. Durant este període d'adjudicació de vacants es podran matricular els que van perdre l'escolaritat o els que van esgotar les seues convocatòries presencials.  
  
Quint. Documentació a presentar  
1. La documentació que cal presentar per a la formalització de la matrícula serà la següent:  
1.1. Imprés de sol·licitud.  
1.2. En el cas de sol·licitants majors de 14 anys que desitgen seguir les ensenyances d'un idioma diferent del primer idioma cursat en l'educació secundària obligatòria, presentaran certificat del centre docent on cursen actualment els seus estudis, on s'acredite el curs que realitza i l'idioma o idiomes que estudia.  
1.3. En el cas de sol·licitants que disposen del títol de Batxiller i desitgen accedir als estudis d'idiomes de primer curs nivell B1 o segon d'A2 de la primera llengua estrangera cursada en el Batxillerat, presentaran certificació acadèmica on conste la primera llengua estrangera cursada en el Batxillerat i que es disposa o s'està en tràmit d'obtenció del títol de Batxiller.  
1.4. En el cas de sol·licitants que disposen del títol de Batxiller i desitgen accedir als estudis d'idiomes de primer curs nivell B1 de Valencià, presentaran una certificació acadèmica on conste la superació, en els seus estudis de Batxillerat, de la matèria comuna Valencià: Llengua i Literatura I (1r) i Valencià: Llengua i Literatura II (2n).  
  
1.5. En el cas de sol·licitants que disposen del certificat elemental o mitjà de la JQCV, per a poder accedir directament al primer curs del nivell B2 o C2 respectivament, presentaran el certificat corresponent.  
  
1.6. En el cas de sol·licitants que disposen del certificat acreditatiu de CUID-UNED d'haver superat el nivell A2 o B1 per a poder accedir directament al primer curs del nivell B1 o primer curs del nivell B2 respectivament, presentaran el certificat corresponent.  
1.7. En el cas de sol·licitants que disposen del Diploma d'Espanyol del nivell A2, B1 o B2, per a poder accedir directament al curs corresponent, presentaran el certificat acreditatiu.  
1.8. En el cas de famílies nombroses, es presentarà fotocòpia compulsada del llibre de família actualitzat.  
1.9. En el cas de famílies víctimes del terrorisme o violència de gènere, els interessats han d'aportar en la matrícula certificat oficial emés per l'administració competent.  
1.10. En el cas de sol·licitants que hagen superat la prova homologada per a l'obtenció del certificat de nivell A2 realitzada en els centres d'educació secundària i formació professional, presentaran certificació acadèmica on conste la superació de la mencionada prova.  
1.11. En el cas d'alumnat que presente algun tipus de discapacitat, presentarà un certificat oficial acreditatiu expedit per l'administració competent, i cursarà una sol·licitud expressa del tipus d'adaptacions que necessita durant el curs, i per a les corresponents avaluacions, per a poder cursar les ensenyances objecte d'esta resolució en condicions d'igualtat.  
  
Sext. Formació del professorat  
1. L'alumnat matriculat en els cursos presencials d'anglés (nivells A2 i B1) dirigits al professorat d'ensenyances no universitàries, en exercici en centres sostinguts amb fons públics, en el curs 2013-2014, si ha realitzat i superat la prova de certificació, es matricularà en el nivell següent (excepte aquells que hagueren superat la prova de certificació de nivell B2 i desitgen continuar estudis, que hauran de realitzar preinscripció). Aquells que no l'hagen superada o no s'hi hagen presentat, amb caràcter general, es matricularan en el mateix curs en què estaven. La matrícula es durà a terme durant el mes de juny o juliol.  
2. Es garantirà la continuïtat d'este alumnat en la mateixa franja horària del curs anterior. No obstant això, en la resta dels grups ordinaris, es podrà matricular fins a un 20 per cent d'este alumnat. L'Administració educativa comunicarà a cada centre el nombre de places assignades a este alumnat.  
3. L'alumnat que opta a la preinscripció per esta via estarà obligat a realitzar la prova de nivell a l'escola oficial d'idiomes, una vegada seleccionats pel servici amb competències en formació del professorat. Esta matriculació es durà a terme durant el mes de setembre en les condicions assenyalades en el punt anterior.  
4. Este alumnat estarà exempt de les taxes corresponents a estes ensenyances.  
  
Sèptim. Renúncia a la matrícula  
1. Respecte a la renúncia de matrícula, se seguirà el que disposa l'article 9 de l'Orde de 31 de gener de 2008, per la qual es regula l'avaluació i promoció de les ensenyances d'idiomes de règim especial en la Comunitat Valenciana.  
2. De conformitat amb el que referix la disposició addicional quarta de l'Orde de 31 de gener de 2008, de la Conselleria d'Educació, a l'alumnat del That's English! no li seran aplicables els aspectes relatius a la renúncia de matrícula (no així per a la matrícula a la prova de certificació, on se seguirà el procediment establit com a alumnat oficial de l'escola oficial d'idiomes).  
  
Octau. Falta d'assistència i avaluació  
L'alumnat matriculat té l'obligació d'assistir a classe i l'escola oficial d'idiomes ha de controlar diàriament la dita assistència. De conformitat amb la disposició addicional primera i amb l'article 33 del Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis, el consell escolar del centre serà l'òrgan competent per a l'aprovació del reglament de règim interior dels centres docents públics. Els reglaments de règim interior establiran el nombre màxim de faltes injustificades per curs (que no podrà ser superior al 15 por ciento de la duració del curs) i els procediments extraordinaris d'avaluació per a l'alumnat que supere este màxim, tenint en compte que la falta d'assistència de manera reiterada pot fer impossible el caràcter continu de l'avaluació. En tot cas, este alumnat, tal com s'indica en l'apartat segon de la present resolució, si desitja matricular-se el curs següent, ho farà en el període de vacants.  
  
  
Nové. Prova de nivell  
1. L'alumnat que reunisca els requisits d'accés que es contemplen en els articles 9, 13 i 17 del Decret 155/2007, de 21 de setembre, del Consell, podrà preinscriure's en la prova de nivell, segons queda establit a l'article 17 de l'Orde 87/2013, de 20 de setembre, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana. L'alumnat matriculat en el curs anterior que desitge realitzar la prova de nivell haurà d'optar entre matricular-se en el període que li correspon o preinscriure's per a realitzar la prova de nivell. En el cas de realitzar ambdós, se li anul·larà la matrícula.  
Així mateix, l'alumnat contemplat a l'apartat sext punt 3 haurà de realitzar la prova de nivell.  
2. L'alumnat que acredite un domini de les competències suficients d'un determinat idioma, podrà incorporar-se a qualsevol curs o nivell, a través de la superació de l'esmentada prova.  
3. La prova de nivell serà elaborada i administrada pels departaments didàctics per a facilitar la seua uniformitat, i serà convocada i desenrotllada per les respectives escoles oficials d'idiomes amb anterioritat a l'inici de les classes, per part de cada una de les escoles oficials d'idiomes, sense perjuí que els departaments puguen realitzar proves de nivell extraordinàries per a completar possibles vacants.  
4. L'alumnat haurà de ser avaluat en la prova de nivell prenent com a referència les programacions aprovades per als diferents cursos, els nivells de les quals són els previstos en la normativa vigent. Els centres hauran de fer públics, junts amb les altres instruccions de la convocatòria, el tipus de prova i criteris d'avaluació de la prova.  
5. Els departaments didàctics, en funció del resultat de cada alumne o alumna en la prova de nivell, assignaran a cada un d'ells el curs apropiat en què es poden matricular, si hi ha vacant i seguint el procediment establit.  
6. El fet de presentar-se a la prova de nivell no garantix lloc escolar al sol·licitant, llevat de l'alumnat contemplat a l'apartat sext punt 3.  
  
7. El resultat de la prova de nivell, en el cas que l'alumne o l'alumna no arribe a matricular-se, és vàlid únicament en el curs acadèmic en què s'ha realitzat per a qualsevol de les escoles oficials d'idiomes de la Comunitat Valenciana.  
8. Cada alumne només podrà realitzar una prova de nivell per idioma i curs acadèmic.  
  
Deu. Matriculació del personal del centre  
1. El personal docent i no docent que desitge iniciar o continuar estudis d'idiomes de règim especial haurà de matricular-se i examinar-se en un centre diferent d'aquell en què presta els seus servicis, independentment que puga rebre docència en el seu propi centre i sempre que els cursos es desenrotllen en un horari acadèmic que no interferisca en el seu horari laboral.  
2. El professorat i tot el personal relacionat directament amb algun dels processos de les proves de certificació, entre altres, elaboració, impressió, pilotatge i accés als recursos en línia, no podrà presentar-se a les proves de certificació en el curs acadèmic de la seua participació, i estarà subjecte a la confidencialitat que s'establisca.  
  
Onze. Taula d'equivalències de titulacions d'idiomes  
A continuació es mostren les equivalències entre les titulacions d'idiomes de règim especial i les lleis orgàniques 2/006, de 3 de maig, d'Educació (LOE), i 8/2013, de 9 de desembre, per a la millora de la qualitat educativa (LOMQE).  
  
Llei Orgànica 2/2006,  
 de 3 de maig  
LOE Llei Orgànica 8/2013,   
de 9 de desembre  
LOMQE  
1r Nivell Bàsic Certificat de Nivell Bàsic (CNB) Nivell  
A 1r Nivell A2 Certificat  
A2  
2n Nivell Bàsic 2n Nivell A2   
1r Nivell Intermedi Certificat de Nivell Intermedi (CNI) Nivell  
B 1r Nivell B1 Certificat  
B1  
2n Nivell Intermedi 2n Nivell B1   
1r Nivell   
Avançat Certificat de Nivell Avançat (CNA)  
 1r Nivell B2 Certificat  
B2  
 2n Nivell B2   
2n Nivell   
Avançat   
1r Nivell C1 Certificat C1 Nivell  
C 1r Nivell C1 Certificat C1  
1n Nivell C2 Certificat C2 1n Nivell C2 Certificat C2  
  
  
  
Dotze. Difusió de la informació  
Les escoles oficials d'idiomes informaran l'alumnat sobre el contingut de la present resolució, tant als taulers d'anuncis destinats a este efecte, com a la pàgina web oficial de l'escola oficial d'idiomes.  
  
De conformitat amb el que establixen els articles 107, 114 i 115 de la Llei de 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra el present acte, que no posa fi a la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació.  
  
València, 10 de juny de 2014.- El director general de Formació Professional i Ensenyances de Règim Especial: Marcial Díaz Garrigues.